Author: kovarova
Last saved by: lipnicka
Company: Úrad vlády SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. 271
z 31. marca 2004

k správe o plnení úloh Národnej stratégie trvalo udržateľného rozvoja SR za rok 2003 podľa jednotlivých rezortov

Číslo materiálu: | 7513/2004
Predkladateľ: | podpredseda vlády pre európsku integráciu, ľudské práva a menšiny
Vláda
A.	schvaľuje
A.1.	správu o plnení úloh Národnej stratégie trvalo udržateľného rozvoja SR za rok 2003 podľa jednotlivých rezortov (ďalej len „správa“),
A.2.	štatút Rady vlády SR pre trvalo udržateľný rozvoj;
B.	poveruje
predsedu vlády
B.1.	predložiť správu na prerokovanie  Národnej rade SR,
podpredsedu vlády pre európsku integráciu, ľudské práva a menšiny
B.2.	odôvodniť správu v Národnej rade SR;
C.	ukladá
podpredsedovi vlády pre európsku integráciu, ľudské práva a menšiny
C.1.	v spolupráci s podpredsedom vlády a ministrom financií, podpredsedom vlády a ministrom hospodárstva, ministrom životného prostredia, ministrom zahraničných vecí, ministrom výstavby a regionálneho rozvoja, ministrom zdravotníctva, ministrom pôdohospodárstva, ministrom školstva, ministrom práce, sociálnych vecí a rodiny, ministrom dopravy, pôšt a telekomunikácií, podpredsedom vlády a ministrom spravodlivosti, ministrom kultúry a predsedom Štatistického úradu SR vypracovať prvý Akčný plán pre trvalo udržateľný rozvoj na roky 2005 – 2010 a v rámci Akčného plánu pre trvalo udržateľný rozvoj aktualizovať existujúce úlohy vyplývajúce z Národnej stratégie trvalo udržateľného rozvoja SR (uznesenie vlády SR č. 978/2001)  a predložiť ho na rokovanie Rady vlády SR pre trvalo udržateľný rozvoj a následne na rokovanie vlády 
	do 15. júna 2004
podpredsedovi vlády a ministrovi hospodárstva
ministrovi životného prostredia
ministrovi výstavby a regionálneho rozvoja
ministrovi pôdohospodárstva 
ministrovi školstva 
ministrovi práce, sociálnych vecí a rodiny
ministrovi dopravy, pôšt a telekomunikácií  
C.2.	predložiť na rokovanie Rady vlády SR pre trvalo udržateľný rozvoj vyhodnotenie využívania finančných prostriedkov z fondov EÚ a realizácie projektov z hľadiska ich relevantnosti k dosahovaniu cieľov stanovených v Národnej stratégii pre trvalo udržateľný rozvoj SR
	do 31. augusta 2005 a každoročne
predsedovi Štatistického úradu SR
C.3.	vypracovať Správu o sledovaní indikátorov trvalo udržateľného rozvoja
	do 15. mája 2004.
Vykonajú:	predseda vlády 
       		podpredseda vlády pre európsku integráciu, ľudské práva a menšiny
		podpredseda vlády a minister financií
		podpredseda vlády a minister hospodárstva
		podpredseda vlády a minister spravodlivosti
minister životného prostredia
minister zahraničných vecí
minister výstavby a regionálneho rozvoja
minister zdravotníctva
minister pôdohospodárstva 
minister školstva
minister kultúry 
minister práce, sociálnych vecí a rodiny
minister dopravy, pôšt a telekomunikácií
predseda Štatistického úradu SR
Na vedomie:	predseda Národnej rady SR
guvernér Národnej banky Slovenska
predsedovia samosprávnych krajov

Uznesenie vlády SR číslo 271/2004		strana